pythainlp/thai-wiki-dataset-v4 huggingface dataset:
เฉ่งจุ้ยจ้อซู

เฉ่งจุ้ยจ้อซู หรือสำเนียงมาตรฐานว่า ชิงสุ่ยจู้ชือ (ค.ศ. 1047-1101) คนฮกเกี้ยนนิยมขนาดนามแบบลำลองว่า จ้อซูก้ง , มีนามเดิมว่า ตันเจียวเอ็ง  เป็นภิกษุชาวจีน เกิดสมัยราชวงศ์ซ่งเหนือช่วงรัชกาลจักรพรรดิซ่งเหรินจง ณ ตำบลอันเค๊ เมืองจวนจิว มณฑลฮกเกี้ยน กล่าวกันว่าเขาได้รับพลังเหนือธรรมชาติผ่านทักษะในการเรียนรู้และให้โอวาสในธรรมและทำสมาธิ ทำให้เขาสามารถช่วยเมืองอันเค๊ในฤดูแล้งด้วยการเดินทางนำฝนจากที่หนึ่งไปยังอีกที่หนึ่ง นั่นทำให้ชาวบ้านสร้างศาลเจ้าไว้บูชาเขา และทำให้เขาได้รับสถานะเทพในศาสนาชาวบ้านจีน
ประวัติ.
เฉ่งจุ้ยจ้อซูเกิดในปี ค.ศ. 1045 ตรงกับสมัยราชวงศ์ซ่ง ในตำบลเอ้งชุน เฉวียนโจว มณฑลฮกเกี้ยน เมื่ออายุได้ 7 ปี ได้บวชเป็นสามเณร ได้รับสมณนามว่า"พ้อจก" 
ต่อมาได้ศึกษาธรรมะและปฏิบัติวิปัสสนาเป็นเวลา 3 ปี ภายใต้การดูแลของอาจารย์หมิงฉาน ที่ภูเขาต้าจิ้ง และหลังจากนั้นท่านได้กลับไปที่ภูเขากาวไท่ เพื่อส่งเสริมการสร้างสะพานหลายสิบแห่ง ท่านย้ายไปอาศัยที่อารามหม่าเจียง และจัดพิธีทางศาสนาหลายครั้งเพื่อขอฝนและปัดเป่าภัยพิบัติ ทำให้ชาวบ้านรู้สึกศรัทธาและเรียกท่านว่า "ม่าเจียงส่งหยิน" ท่านเดินทางไปเยี่ยมชมภูเขาที่มีชื่อเสียงหลายแห่ง และในที่สุดก็ตั้งรกรากอยู่ที่เอ้งชุน ซึ่งมีชื่อเสียงในด้านการปฏิบัติธรรมและความเคร่งครัดในฮกเกี้ยน
ในปี ค.ศ. 1083 ในช่วงยุคของจักรพรรดิซ่งเฉินจง (宋神宗) หลิวกงรุ่ยซึ่งนับถือในความสามารถของท่าน ได้เชิญท่านมายังอำเภออันเค๊ ในมณฑลฮกเกี้ยนเพื่อขอฝน ซึ่งสำเร็จด้วยดี ชาวบ้านจึงอยากให้ท่านอยู่ต่อ หลิวกงรุ่ยจึงบริจาคที่ดินจำนวนมาก ในสถานที่ที่เรียกว่าจางเหยียน บนภูเขาเผิงไหล เพื่อสร้างอาราม และเนื่องจากน้ำพุที่จางเหยียนมีน้ำใสอยู่ตลอดเวลา ท่านจึงได้เปลี่ยนชื่อจากจางเหยียน（張巖）เป็นชิงสุ่ยเหยียน（清水岩） อารามดั้งเดิมที่ชิงสุ่ยเหยียนนั้นเป็นเพียงอารามไม้ไผ่ และด้วยการสนับสนุนของศิษย์เช่น หยางเต้าและโจวหมิง ท่านได้ขยายและพัฒนาเป็นวัดในที่สุด
เฉ่งจุ้ยจ้อซูมีความกระตือรือร้นในการทำงานเพื่อสาธารณะเสมอ โดยได้ระดมเงินเพื่อสร้างสะพานและถนนมากมาย ตลอดชีวิตของท่านได้สร้างสะพานหลายสิบแห่ง อีกทั้งยังมีความชำนาญในการแพทย์ มักจะแจกจ่ายยาเพื่อช่วยเหลือประชาชน ไม่เฉพาะในฉวนโจวแต่ครอบคลุมไปถึงเมืองต่างๆในมณฑลฮกเกี้ยน ผู้คนต่างเคารพนับถือท่านเป็นอย่างมาก
ในปี ค.ศ. 1101 ปีแรกของสมเด็จพระจักรพรรดิซ่งฮุ่ยจง เฉ่งจุ้ยจ้อซูได้ละสังขารที่ชิงสุ่ยเหยียน ชาวบ้านตำบลอันเค๊รู้สึกทราบซึ้งใจกับการทำคุณประโยชน์ของท่านตลอดชีวิต ได้ร่วมมือกันนำหินมาสร้างเจดีย์ดอกบัวเพื่อบรรจุพระอัฐิของท่าน ซึ่งมีชื่อว่า "เจดีย์เจินคง"(真空塔) อีกทั้งยังแกะสลักรูปท่านด้วยไม้จันทร์หอมในศาลาที่ชิงสุ่ยเหยียน ทำให้ศาลเจ้าแห่งนี้กลายเป็นสถานที่ที่บูชาเฉ่งจุ้ยจ้อซู นับจากนั้นเป็นต้นมา เฉ่งจุ้ยจ้อซูกลายเป็นเทพเจ้าท้องถิ่นที่ชาวบ้านเขตอันเค๊ให้ความเคารพมากที่สุด
ไต้ฮงโจวซือ

ไต้ฮงกง หรือ หลวงปู่ไต้ฮง  เป็นภิกษุมหายานชาวจีนสมัยราชวงศ์ซ่ง ช่วงรัชกาลจักรพรรดิซ่งเหรินจงจนถึงแก่มรณภาพในช่วงประมาณรัชกาลจักรพรรดิซ่งเกาจง ท่านริเริ่มบุกเบิกสงเคราะห์ชาวบ้านเกี่ยวกับการเก็บศพที่ไร้ญาติ ซ่อมแซมถนนหนทางที่ชำรุด และสร้างสะพานในที่ที่ควรสร้างเป็นหลักใหญ่ ซึ่งเป็นจุดกำเนิดของมูลนิธิป่อเต็กตึ๊งอันเป็นมูลนิธิการกุศลของจีน
พระตำหนักประทับแรมเขื่อนห้วยเสนง

เรือนรับรองที่ประทับ อ่างเก็บน้ำห้วยเสนง ตั้งอยูในบริเวณเขตพระราชฐานของที่ทำการอ่างเก็บน้ำห้วยเสนง อยู่ในเขตอำเภอเมืองสุรินทร์ และอำเภอปราสาท จังหวัดสุรินทร์ อยู่ห่างจากตัวจังหวัดประมาณ 7 กิโลเมตร
ประวัติ.
เรือนรับรองที่ประทับ อ่างเก็บน้ำห้วยเสนง เป็นที่ประทับแรมของสมเด็จพระศรีนครินทราบรมราชชนนี เมื่อครั้งเสด็จประพาสและทรงงานในพื้นที่จังหวัดสุรินทร์ ได้เปิดให้นักท่องเที่ยวได้ชมในโอกาสต่าง ๆ มีเขตพระราชฐานอยู่ด้านในโครงการชลประทานอ่างเก็บน้ำห้วยเสนง และมีจุดชมวิวให้ชมอีกด้วย ปัจจุบันยังเป็นที่ประทับรับรองพระบรมวงศานุวงศ์หลายพระองค์ เช่น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ "(ครั้นยังทรงพระชนม์)" พระเจ้าวรวงศ์เธอ พระองค์เจ้าอทิตยาทรกิติคุณ ในยามที่เสด็จพระราชดำเนินเยี่ยมราษฎรในเขตจังหวัดอีสานใต้
การเดินทาง.
อยู่ห่างจากตัวเมืองสุรินทร์ไปทางถนนสายสุรินทร์-ปราสาท (ทางหลวงหมายเลข 214) ประมาณ 5 กิโลเมตร บริเวณหลักกิโลเมตรที่ 5-6 แยกซ้ายมือไปทางถนนริมคลองชลประทาน มีป้ายชื่อว่า โครงการชลประทานสุรินทร์ สำนักชลประทานที่ ๘ ระยะทางประมาณ 4 กิโลเมตร
ปัจจุบัน.
เรือนรับรองที่ประทับ อ่างเก็บน้ำห้วยเสนง อยู่ในการดูแลของโครงการชลประทานสุรินทร์ สำนักชลประทานที่ ๘ กรมชลประทาน
มอร์ริส อีสต์

มอร์ริส อีสต์ (อังกฤษ: *Morris East*, เกิด 8 สิงหาคม ค.ศ. 1973 ที่ซัมบาเลส, ฟิลิปปินส์) เป็นอดีตนักมวยสากลชาวฟิลิปปินส์ เจ้าของแชมป์โลก WBA รุ่นไลต์เวลเตอร์เวต และแชมป์ OPBF ก่อนผันตัวเป็นโค้ชมวยและผู้จัดการนักมวยหลังแขวนนวม
ประวัติ.
อีสต์เปิดฉากอาชีพนักมวยในวันที่ 3 พฤษภาคม ค.ศ. 1989 ในวัยเพียง 15 ปี ชนะน็อกครั้งแรกเหนือ เจสซี มิรันดา ยก 6 ต่อมาชกในฟิลิปปินส์จนมีสถิติเด่นและคว้าแชมป์ OPBF รุ่นไลต์เวลเตอร์เวต โดยชนะน็อก พยอง ซุบ คิม ยก 12 ในวันที่ 29 กุมภาพันธ์ ค.ศ. 1992 ที่เกาหลีใต้
แชมป์โลก WBA.
วันที่ 9 กันยายน ค.ศ. 1992 อีสต์เอาชนะ อากิโนบุ ฮิรานากะ ด้วยทีเคโอในยกที่ 11 ที่เมืองโตเกียว ครองเข็มขัด WBA ไว้ในวัย 19 ปี และในปีนั้นยังได้รับรางวัล "Knockout of the Year" จาก *Ring Magazine*
เขาป้องกันแชมป์ครั้งแรกแต่แพ้ให้ ฮวน มาร์ติน คอกกี ด้วยน็อกยก 8 ที่อาร์เจนตินา เมื่อ 12 มกราคม ค.ศ. 1993
ช่วงปลายอาชีพและผันตัว.
หลังเสียแชมป์ อีสต์กลับไปชกในฟิลิปปินส์แล้วกับญี่ปุ่น แพ้คะแนน จินโตกุ ซาโตะ (ก.พ. 1995) เขายังครองแชมป์ประเทศฟิลิปปินส์ทั้งรุ่นไลต์มิดเดิลเวต และมิดเดิลเวต ก่อนที่จะประกาศรีไทร์ใน ค.ศ. 1995
หลังแขวนนวม.
หลังแขวนนวม อีสต์ผันมาเป็นโค้ชมวย ทั้งในฟิลิปปินส์และสหรัฐอเมริกา เคยร่วมฝึกนักมวยแถวหน้า เช่น ซาบ จูดาห์ และ โนนิโต โดแนร์ นอกจากนี้ทำหน้าที่ผู้จัดการนักมวยในลาสเวกัสด้วย
มหามายูรี

พระมหามายูรี ("Mahāmāyūrī", ,) เป็นวิทยาราชองค์หนึ่ง ซึ่งเป็นที่นับถือในศาสนาพุทธนิกายมหายานในภูมิภาคเอเชียตะวันออก มักมีรูปลักษณ์เป็นที่สังเกตได้ง่าย โดยปรากฏเป็นเทวดาประทับบนนกยูง มีตำนานปรากฏในธารณีชื่อมหามยุรีวิทยาราชามหาธารณี
กำเนิด.
ภาพรวม.
ความจาก “มหามยุรีวิทยาราชาสูตร” แสดงไว้ว่า “สมัยหนึ่งมีภิกษุรูปหนึ่งถูกงูกัด พระอานนท์นำความกราบบังคมทูลพระผู้มีพระภาค ครานั้นสมเด็จพระโลกเชษฐ์ตรัสว่า ในอดีตอันกาลอันเนิ่นนานมาแล้ว เบื้องหิมาลัยบรรพต มีสุวรรณรูปมหามยุรีราชาอาศัยอยู่ อันสุวรรณรูปมหามยุรีราชาได้เจริญมหามยุรีวิทยาราชามหาธารณีอยู่เป็นนิจ พ้นแล้วจากอันตรายทั้งปวง สืบมาวันหนึ่งสุวรรณรูปมหามยุรีราชาได้ไปท่องเที่ยว ลืมเจริญซึ่งมหาธารณี จึงถูกมนุษย์จับตัวไป ภายหลังได้เมื่อสติจึงเจริญมหาธารณีอีกครั้งก็พ้นภัย จากนั้นสุวรรณรูปมหามยุรีราชาได้แสดงธรรมแก่ปวงชน แล้วจากไป 
ก็ในสมัยนั้น พระศาสดาจึงทรงแสดงมหามยุรีวิทยาราชามหาธารณี อันจักระงับแล้วซึ่งสรรพพิษ สรรพโรคาพาธ และสัพพันตรายทั้งปวง ดังนี้ “โอม มยุระ กรันเต สวาหา” 
แท้จริงแล้ว สุวรรณรูปมหามยุรีราชา ทรงมีนามว่า “มหามยุรีวิทยาราชา” ทรงเป็นสัมโภคกายแห่งพระมหาไวโรจนตถาคตพุทธเจ้าและพระอมิตาภตถาคตพระพุทธเจ้า และยังทรงเป็นนิรมาณกายแห่งพระศากยมุนีตถาคตพุทธเจ้าอีกด้วย
ประติมานวิทยา.
รูปลักษณ์แห่งพระมหามยุรีวิทยาราชานั้น ทรงมี 1 เศียร 4 กร สำแดงพระองค์เป็นมหาโพธิสัตวลักษณ์ ประทับบนบุณฑริก อันสถิตเหนือยูงทอง (มยุราสนะ) พระหัตถ์ทรงดอกอุบล, ขนนกยูง, และผลไม้ทั้ง 2 อันได้แก่ มังคลผล และปัจจยผล (ผลไม้เป็นเครื่องหมายแห่งการบรรลุมรรคผล) ในคัพภโลกธาตุ ทรงสำแดงพระองค์มี 2 พระกร พระหัตถ์ขวาทรงขนนกยูง พระหัตถ์ซ้ายทรงดอกบัว ประทับบนบัวสัตตบรรณ เป็นลำดับที่ 6 ในหนทักษิณแห่งวิหารสุสิทธิ
มนตร์มหามยุรีวิทยาราชามหาธารณี.
“มหามยุรีวิทยาราชามหาธารณี” มีคุณพ้นประมาณ จักระงับแล้วซึ่งภัยทั้งปวง อันเกิดแต่ ดิน, น้ำ, ลม, ไฟ, ศาสตรา, ยาพิษ เป็นอาทิ (โดยเฉพาะมีคุณอย่างยิ่งในการสลายแล้ว ซึ่งพิษทั้งปวง เช่น พิษงูและสัตว์ต่างๆ ยาพิษทั้งปวง สารเคมี ตลอดจนพิษร้ายและเชื้อโรคต่างๆ อันเกิดแต่ มนุษย์, สัตว์, วัตถุสิ่งของ, เวทมนตร์ ฯลฯ) นอกจากนี้ ยังช่วยระงับซึ่งภัยธรรมชาติ ช่วยในการขอฝน และยังให้ฤดูกาลเป็นปกติ พืชพรรณธัญญาหารอุดมสมบูรณ์
<templatestyles src="แม่แบบ:คำพูด/style.css" />โอม มยุระ กรันเต สวาหา
ธิดาพญามังกร

ธิดาพญามังกร หรือที่ชาวไทยนิยมเรียกทับศัทพ์ภาษาจีนว่า เง็กนึ้ง เป็นอัครสาวกเบื้องขวาของพระอวโลกิเตศวรโพธิสัตว์โดยนิยมประดิษฐานนับถือคู่กันกับสุธนกุมาร
เทวประวัติ.
เสี่ยวหลงนฺหวี่  บางก็เรียก เง็กนึ่ง หรือ หยกหลู หรือ ลุ่งหนู ตามแต่ภูมิภาคจะเรียกแตกต่างกันไป 
เป็นเด็กผู้หญิงที่อยู่ทางเบื้องขวาของพระอวโลกิเตศวรมหาโพธิสัตว์ แต่เดิมเคยเป็นเด็กหญิงกำพร้าที่องค์หญิงเหมี้ยวซ่าน (ปัจจุบันได้รับพระนามว่า พระอวโลกิเตศวรโพธิสัตว์ หรือ กฺวันชื่อยินผูซ่า (#เปลี่ยนทาง ตามภาษาจีนกลาง)) (หรือ กวนซีอิมผู่ซ่า) ได้อุปการะเลี้ยงดูให้พากเพียรความรู้และสามารถเข้าถึงพระธรรมอันมีผู้ใดจะหยั่งได้ถึง ที่เกิดจากพระโอษฐ์ที่ได้กล่าวถึงพระสูตร สัทธรรมปุณฑรีกสูตร ฉบับที่พระอมิตาภพุทธเจ้าได้สดับตรัสไว้ (อมิตสารัตถสูตร (ในหมวดสัทธรรมปุณฑรีกสูตร)[]) จนถึงแจ้งบรรลุโสดาบันในอเนกอนันต์เพียงแว่วยินเสียงอ่านพระคัมภีร์พระสูตรบทนี้ ทั้งยังทรงอุปการะอุดหนุนช่วยเหลือ องค์หญิงเมี่ยวซ่านขณะที่ทนทุกขเวนา วิบากต่าง ๆ ที่ต้องพากเพียรให้ผ่านเพื่อบรรลุอนุตรสัมมาสัมโพธิให้เป็นแบบอย่างให้สรรพสัตว์ให้หลุดพ้นจากอบายภูมิ จากความร้ายป้ายสี ก็พลิกแพลงภาพลักษณ์ที่ชอบด้วยธรรมแล้วประจักษ์แก่บุคคลทั้งหลาย และเป็นที่ยอมรับในเหล่าบรรดาสาวกแห่งพระอมิตาภพุทธเจ้าให้ได้รู้แจ้งแทงตลอดในธรรมอย่างมากล้น 
จนถึงสมัยพุทธกาลครั้นที่เกิดในท้องทะเล เป็นราชธิดาองค์ที่สามของเหล่งอ๊วงไต้อ๋อง (ซัวเจี๋ยหลัวหลงหวัง; 娑竭羅龍王) แห่งท้องทะเลจีนตะวันออก (ตงไห่) มีสติปัญญาเฉลียวฉลาดยิ่งนัก เมื่อพระชนม์ได้ 8 ชันษา ได้สดับธรรมจากพระมัญชุศรีโพธิสัตว์ ก็ได้บรรลุในธรรม
ได้รับพระบัญชาการจากเหล่งอ๊วงไต้อ๋องให้รับภารกิจเดินทางแหวกว่ายไปยังชั้นผิวน้ำเพื่อสอดส่องดูประชาราชแห่งท้องทะเลว่าอยู่ดีมีสุขเพียงใด จากนั้นพระอวโลกิเตศวร ที่บำเพ็ญเพียรบารมีจนถึงขั้นในครั้นที่ประสูติเป็นองค์หญิงเหมี้ยวซ่าน และรอเวลามาถึงกาลที่กำหนด พระองค์ทรงมารับไปเพื่อบำเพ็ญเพียรภาวนาในอีกภาคหนึ่งในภาคสาวกที่อยู่ทางเบื้องขวาแห่งพระอวโลกิเตศวรมหาโพธิสัตว์ เพื่อช่วยเหลือบรรดาสรรพสัตว์ให้รอดพ้นจากอบายภูมิ ตามพระราชประสงค์ต่อไป เพื่อพัฒนาให้พระอนุตรสัมมาสัมโพธิประกอบด้วยญาณอันสูงสุดที่หาสิ่งใดเปรียบมิได้ เมื่อเหล่งอ้วงไต้อ๋อง ทราบเรื่องต่างก็ประกาศิษย์เป็นพระอวโลกิเตศวรมหาโพธิสัตว์ พร้อมประกาศให้พวกพ้องลูกหลานแห่งท้องทะเลได้รับรู้ ต่างก็พากันชื่นชมพระราชธิดาอย่างหาไม่สามารถหาผู้ใดเปรียบได้
โรงพยาบาลดารารัศมี

โรงพยาบาลดารารัศมี (Dararassamee Hospital) โรงพยาบาลของรัฐในสังกัดโรงพยาบาลตำรวจ ตั้งชื่อตามพระนามของเจ้าดารารัศมี พระราชชายา
ประวัติ.
กิจการแพทย์ตำรวจได้เริ่มขึ้นเมื่อ พ.ศ. 2441 รัฐบาลได้เปลี่ยนโรงพยาบาลสำหรับรักษาหญิงโสเภณีที่หลังวัดพลับพลาไชย ซึ่งสร้างปี พ.ศ. 2440 มาเป็นโรงพยาบาลตำรวจสำหรับพลตระเวน เพื่อรักษาตำรวจที่เจ็บป่วยพิสูจน์บาดแผลและชันสูตรพลิกศพ เพื่อประกอบการพิจารณาคดีต่าง ๆ
ต่อมาสมเด็จพระศรีนครินทราบรมราชชนนี ทรงมีพระราชประสงค์ที่จะให้แพทย์ตำรวจปฏิบัติงานในส่วนภูมิภาค พร้อมรับสั่งให้ผู้อำนวยการโรงพยาบาลตำรวจเข้าเฝ้า ณ พระตำหนักภูพิงค์ราชนิเวศน์ จังหวัดเชียงใหม่ ในวันที่ 21 มกราคม พ.ศ. 2512 แต่ขณะนั้นทำได้เพียงส่งแพทย์ไปช่วยราชการภูธรชายแดน และออกหน่วยแพทย์เคลื่อนที่เป็นครั้งคราวเท่านั้น ต่อมาพระบาทสมเด็จพระเจ้าอยู่หัวภูมิพลอดุลยเดชฯ ทรงมีพระราชดำริให้จัดตั้งสถานพยาบาลของกรมตำรวจประจำภาคต่าง ๆ ขึ้น โดยเริ่มดำเนินการในภาคเหนือเป็นแห่งแรก กระทั่งในวันที่ 26 เมษายน พ.ศ. 2522 กองแพทย์ได้รับการยกฐานะเป็น สำนักงานแพทย์ใหญ่ (พต.) มีการแบ่งส่วนราชการภายในเป็น 4 กองบังคับการ และ 1 งาน โดยมีงานโรงพยาบาลดารารัศมี เป็นหนึ่งในนั้น
กรมตำรวจได้จัดสรรงบประมาณก่อสร้างอาคาร และประกาศจัดตั้งเป็น "โรงพยาบาลดารารัศมี" ที่อำเภอแม่ริม จังหวัดเชียงใหม่ รวมทั้งเปิดดำเนินการเมื่อวันที่ 1 ตุลาคม พ.ศ. 2523 เป็นโรงพยาบาลขนาด 30 เตียง เป็นโรงพยาบาลขึ้นตรงต่อสำนักแพทย์ใหญ่ กรมตำรวจ และในวันที่ 4 เมษายน พ.ศ. 2548 โรงพยาบาลตำรวจ ได้รับการยกฐานะให้เป็นหน่วยงานในระดับกองบัญชาการ โดยควบรวมสำนักงานแพทย์ใหญ่ (พต.) เข้าด้วยกัน ขึ้นตรงต่อสำนักงานตำรวจแห่งชาติ ตามพระราชกฤษฎีการแบ่งส่วนราชการ สำนักงานตำรวจแห่งชาติ พ.ศ. 2548 ส่งผลให้โรงพยาบาลดารารัศมี เป็นโรงพยาบาลในสังกัดโรงพยาบาลตำรวจ สำนักงานตำรวจแห่งชาติ
กวนเต๋ง

กวนเต๋ง มีชื่อในสำเนียงจีนกลางว่า กวนติ้ง  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบิดาของกวนเหล็งและกวนเป๋ง อาศัยอยู่บริเวณใกล้เมืองกิจิ๋ว 
เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงกล่าวว่า "ท่านกับเราเป็นแซ่เดียวกัน แต่ก่อนนั้นเราก็ได้ยินลืออยู่ว่าท่านมีฝีมือกล้าหาญ ประกอบทั้งความสัตย์ซื่อ ซึ่งได้พบท่านนี้เป็นบุญของเรา" แล้วจึงเรียกกวนเหล็งกับกวนเป๋งผู้บุตรมาคำนับกวนอู และจัดที่พักอาศัยให้เป็นอย่างดี เมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้ขอให้เล่าปี่รับกวนเป๋งลูกชายคนรองให้ติดตามรับใช้กวนอู เล่าปี่เห็นว่ากวนอูยังไม่มีบุตรจึงให้กวนเป๋งเป็นบุตรบุญธรรมของกวนอู
ชื่อของกวนเต๋งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก
รักหมดแก้ว

รักหมดแก้ว เลิฟ ออฟ เดอะ ร็อค เป็นภาพยนตร์ไทยแนวโรแมนติก ออกฉายเมื่อวันที่ 25 ธันวาคม พ.ศ. 2557 กำกับโดย ษรัณยู จิราลักษม์ ควบคุมการผลิตโดย มณฑล อารยางกูร นำโดยแสดงโดย มาช่า วัฒนพานิช,ปองศักดิ์ รัตนพงษ์,ปองกูล สืบซึ้ง,รังสรรค์ ปัญญาเรือน,ภูริตา สุปินชุมภู,กิตติพงษ์ คำสาตร์ ยังได้ค่ายเพลงทิกเกอร์ทวินส์ (Tigger Twins) มาดูแลเรื่องเพลงในภาพยนตร์ในฐานะ มิวสิกโปรดิวเซอร์
ฮกไกโดชิงกันเซ็ง

ฮกไกโดชิงกันเซ็ง (; โรมาจิ: "Hokkaidō Shinkansen") เป็นเส้นทางรถไฟความเร็วสูงของญี่ปุ่น ซึ่งปัจจุบันกำลังอยู่ระหว่างการก่อสร้าง เชื่อมระหว่างนครอาโอโมริกับนครซัปโปโระ เส้นทางส่วนหนึ่งลอดใต้ทะเลผ่านอุโมงค์เซกัง ดำเนินงานโดย บริษัทรถไฟฮกไกโด (JR ฮกไกโด)
สยามสแควร์วัน

ศูนย์การค้าสยามสแควร์วัน เป็นศูนย์การค้าในย่านสยามสแควร์ ประเทศไทย สร้างบนพื้นที่เดิมของโรงภาพยนตร์สยาม ที่ได้รับความเสียหายจากเพลิงไหม้เมื่อครั้งการชุมนุมทางการเมือง พ.ศ. 2553 บริหารงานโดย สำนักงานจัดการทรัพย์สิน จุฬาลงกรณ์มหาวิทยาลัย เป็นจุดเชื่อมต่อสถานีรถไฟฟ้าบีทีเอส สถานีสยาม ที่สำคัญอีกแห่งหนึ่งบนถนนพระรามที่ 1
ประวัติ.
ศูนย์การค้าสยามสแควร์วัน ก่อสร้างขึ้นบนที่ดินผืนเดิมของโรงภาพยนตร์สยามที่ได้รับความเสียหายจากเหตุการณ์สลายการชุมนุมบริเวณแยกราชประสงค์ เมื่อ พ.ศ. 2553 ซึ่งช่วงเวลาดังกล่าวตรงกับช่วงเวลาหมดสัญญาเช่าที่ดินของโรงภาพยนตร์สยามพอดี สำนักงานจัดการทรัพย์สิน จุฬาลงกรณ์มหาวิทยาลัย จึงไม่ต่อสัญญากับผู้เช่ารายเดิม และนำที่ดินดังกล่าวมาพัฒนาเป็นศูนย์การค้าแบบเปิดขนาดใหญ่ความสูง 8 ชั้นแทน โดยมีสำนักงานสถาปนิกกรุงเทพ (OBA) เป็นสถาปนิกหลักของโครงการ ร่วมกับคณาจารย์จากคณะสถาปัตยกรรมศาสตร์ จุฬาลงกรณ์มหาวิทยาลัย และ สมิตร โอบายะวาทย์ ออกแบบเป็นอาคารขนาดใหญ่ 2 อาคารวางขนานกัน เว้นพื้นที่เปิดตรงกลางเป็นทางลาดยาว จากชั้น 3 ลงไปชั้น 1 และมีทางเดินเชื่อมถึงกันระหว่างอาคารวางตลอดโครงการ
ศูนย์การค้าแห่งนี้เปิดทำการอย่างไม่เป็นทางการเมื่อเดือนมิถุนายน พ.ศ. 2557 แต่หลังจากเปิดทำการได้ไม่กี่วัน ก็มีเสียงวิจารณ์ในเรื่องการระบายอากาศภายในโครงการ การจัดการกับฝน การวางผังการสัญจรภายในโครงการที่บังคับให้เดินเป็นวงกลม ซึ่งขัดกับความต้องการของลูกค้าเป็นส่วนใหญ่ จนกระทั่งถึงระบบบำบัดน้ำเสียและการจัดการของเสียของโครงการ จนเป็นเหตุให้เกิดก๊าซไข่เน่า (ไฮโดรเจนซัลไฟด์) ขึ้นภายในบริเวณชั้น B และ LG ซึ่งเป็นพื้นที่แบบปิด ปัญหาดังกล่าวทำให้เกิดปัญหาสุขภาพกับผู้เช่าในพื้นที่ และทำให้สินค้าของร้านค้าเช่าบางรายเกิดความเสียหายอย่างหนัก ซึ่งภายหลังสำนักงานจัดการทรัพย์สิน จุฬาลงกรณ์มหาวิทยาลัย ได้ประกาศปิดปรับปรุงพื้นที่เป็นเวลา 2 เดือนเพื่อจัดการกับระบบบำบัดน้ำเสียซึ่งเสียหายหลังเปิดให้บริการ และวางท่อระบายอากาศ เพื่อลดความชื้นและระบายก๊าซที่เกิดขึ้นออกจากโครงการ ปัญหานี้ทำให้ผู้เช่าร้านค้าบอกเลิกสัญญาและทำให้สูญเสียรายได้ไปเป็นจำนวนมาก ก่อนจะกลับเข้าสู่สถานการณ์ปกติในเดือนธันวาคม พ.ศ. 2557
การจัดสรรพื้นที่.
สยามสแควร์วัน ประกอบด้วยพื้นที่สำคัญดังนี้
นอกจากนี้ยังมีลานกิจกรรมฮอไรซอนฮอลล์ (ในอาคาร) ฟลอราฮอลล์ (นอกอาคารฝั่งสยามสแควร์ซอย 7) และซีโลฮอลล์ ทางเชื่อมไปยังรถไฟฟ้าบีทีเอส สถานีสยาม
จังหวัดอาเซอร์ไบจานตะวันออก

จังหวัดอาเซอร์ไบจานตะวันออก (,) เป็นหนึ่งใน 31 จังหวัดของประเทศอิหร่าน ซึ่งตั้งอยู่ในอิหร่านอาเซอร์ไบจาน มีพรมแดนติดกับประเทศอาร์มีเนีย ประเทศอาเซอร์ไบจาน จังหวัดแอร์แดบีล จังหวัดอาเซอร์ไบจานตะวันตก และ จังหวัดแซนจอน เมืองหลักของอาเซอร์ไบจานตะวันออกคือแทบรีซ จังหวัดอาเซอร์ไบจานตะวันออกอยู่ในภูมิภาค 3 ของประเทศอิหร่าน และกองเลขาธิการตั้งอยู่ในเมืองหลักของแทบรีซ
เอ็ดดี้ ผีน่ารัก

เอ็ดดี้ ผีน่ารัก หรือชื่อจริง นายเฉลิม ทวีบท เป็นนักแสดงตลก ที่มีหน้าตาแปลกประหลาดเป็นเอกลักษณ์ ซึ่งจะมีมุกที่คณะตลกชอบล้อเลียนเลียนว่าเหมือน ผี
ประวัติ.
เฉลิม ทวีบท เกิดเมื่อวันที่ 6 เมษายน พ.ศ. 2498 เป็นชาว อำเภอนากลาง จังหวัดหนองบัวลำภู มีพี่น้อง 4 คน เป็นบุตรคุณพ่ออ่อน คุณแม่รี ทวีบทเขาป่วยด้วยโรค ซึ่งเป็นโรคทางกรรมพันธุ์ โรคนี้เป็นที่รู้จักกันในอีกชื่อหนึ่งว่า "โรคสังข์ทอง" ตามชื่อของสังข์ทอง สีใส นักร้องลูกทุ่ง และนักแสดงชื่อดังผู้ล่วงลับ ซึ่งถือว่าเป็นผู้ที่เปิดทางให้คนที่เป็นโรคเดียวกันกับเขามากมาย ได้ก้าวเข้ามาโลดแล่นในวงการบันเทิงฟ้าเมืองไทย
เฉลิม ทวีบท เป็นชาวจังหวัดหนองบัวลำภู บิดา-มารดาของเจ้าตัวเป็นชาวนา เฉลิมเรียนหนังสือได้สองวันก็ต้องลาออกเพราะทนความร้อนไม่ไหวเพราะคนที่ป่วยเป็นโรคดังกล่าวจะไม่มีขุมขนเลยต้องมาเป็นชาวนาเมื่อโตขึ้นเฉลิมได้มาทำงานเป็นกระเป๋ารถสองแถวและได้เลื่อนขั้นเป็นคนขับรถสองแถวและได้เข้ามาอยู่ในกรุงเทพ มาเป็นตลกวงลูกทุ่งของ ศรีไพร ใจพระ ครรชิต ขวัญประชา สายัณห์ สัญญา ก้าวเข้ามาในคาเฟ่กับตลกคณะสี่กระดิ่งทอง โดยใช้ชื่อว่า เต๋อ อุดร เป็นดาวตลกที่เริ่มชื่อเสียงขึ้นมาในยุคใกล้เคียงคณะเชิญยิ้ม ต่อมาได้ย้ายมาอยู่ตลกคณะซุปเปอร์โจ๊กของ จุ๋มจิ๋ม เข็มเล็ก โดยจุ๋มจิ๋มเปลี่ยนชื่อให้ใหม่ว่า เอ็ดดี้ อยู่ได้3ปีก็ออกมาตั้งคณะกับหม่อมเหยิน ใช้ชื่อว่า หม่อมเหยินและเอ็ดดี้ ก่อนที่ท้ายที่สุด จะมาตั้งคณะตลกเป็นของตนเอง โดยใช้ชื่อเดียวกับเจ้าตัวคือคณะ "เอ็ดดี้ ผีน่ารัก" เขาเป็นเจ้าของวลียอดฮิต " ไม่จะบายยยย " กับ " ต๊อแต๊ " ที่ไม่มีใครสามารถพูดอย่างได้อารมณ์เท่ากับเขา 
นอกจากผลงานการแสดงตลกแล้ว เอ็ดดี้ ผีน่ารัก ยังฝากผลงานไว้ในรูปของภาพยนตร์หลายเรื่อง เช่น ครอบครัวตัวดำ, มากับพระ, Delivery Sexy Love และหลวงพี่เท่ง
ในส่วนของผลงานเพลง เอ็ดดี้ ผีน่ารัก ก็ทำผลงานเพลงลูกทุ่งออกมาหลายชุดเช่นกัน แต่ที่ได้รับความนิยมมากที่สุด ก็น่าจะเป็นผลงานเพลงชุดแรกที่ชื่อชุด " เอ็ดดี้ ผีต๊อแต๊ " " ในสังกัด ท็อปไลน์มิวสิค ที่มีเพลงดังอย่าง " ต๊อแต๊ " และ " ผีไม่สบาย "
เอ๊ดดี้ ผีน่ารัก เป็นผู้ที่มีบทบาทสำคัญอย่างมากในการผลักดัน " โก๊ะตี๋ ผีน่ารัก " หรือ โก๊ะตี๋ อารามบอย เข้ามาประทับวงการบันเทิงไทย
แม้จะมีหน้าตาแปลกประหลาด แต่เอ็ดดี้ ผีน่ารัก ก็ไม่อาภัพในเรื่องความรัก เพราะเขาสมรสกับนางน้อย ทวีบท วัย 46 ปี และมีบุตรด้วยกัน 3 คน เป็น ชาย 2 และหญิง 1 (จุ๋ม - โจ - แจ็ค) ก่อนที่จะมาอยู่กินกับนางรุ่งลาวัลย์ ทวยจันทร์ วัย 36 ปี โดยไม่ได้จดทะเบียนสมรส เพราะยังไม่ได้หย่าขาดจากภรรยาคนแรก ทั้งคู่มีบุตรด้วยกันอีก 1 คน คือ นายจักรกฤษณ์ ทวีบท (เจ) อายุ 16 ปี
เอ็ดดี้ ผีน่ารัก ถูกนำตัวส่งโรงพยาบาลปทุมเวช อ.ธัญบุรี จ.ปทุมธานี เมื่อกลางดึกของคืนวันที่ 14 พฤศจิกายน 2551 เมื่อเกิดอาการปวดหลังอย่างรุนแรง และเหนื่อยหอบ หลังแสดงตลกในงานลอยกระทงที่จัดโดยลุงยุ้ย ลุยสวน ที่วัดเขาพระ อ.อู่ทอง จ.สุพรรณบุรี ก่อนที่จะมีอาการหนักวันที่ 17 และถูกย้ายมาที่โรงพยาบาลนพรัตนราชธานี ย่านมีนบุรีเมื่อ 20 พฤศจิกายน เนื่องจากครอบครัวแบกรับภาระค่าใช้จ่ายไม่ไหว
เขาเสียชีวิตขณะมีวัย 53 ปี เมื่อเวลา 07.20 น. ของวันที่ 24 พฤศจิกายน 2551 ด้วยโรคมะเร็งปอด ที่ลามมายังกระดูกสันหลัง และแกนสมอง ขณะพักรักษาตัวอยู่ที่โรงพยาบาลนพรัตนราชธานี ในโครงการ 30 บาทรักษาทุกโรค
ศพถูกนำไปประกอบพิธีสวดอภิธรรมเป็นเวลา 7 วันที่วัดมูลจินดาราม คลอง 5 ต.บึงยี่โถ อ.ธัญบุรี จ.ปทุมธานี โดยพระบาทสมเด็จพระวชิรเกล้าเจ้าอยู่หัว และท่านผู้หญิงศรีรัศมิ์ สุวะดี พระราชทานพวงมาลาวางหน้าหีบศพ และมีพิธีพระราชทานเพลิงศพเมื่อ 1 ธันวาคม เวลา 16.00 น.
ผลงาน.
ซิตคอม.
และอีกมากมาย
จังหวัดอาเซอร์ไบจานตะวันตก

จังหวัดอาเซอร์ไบจานตะวันตก (,) เป็นหนึ่งใน 31 จังหวัดของประเทศอิหร่าน อยู่ในทิศตะวันตกเฉียงเหนือของประเทศ ที่มีพรมแดนติดกับประเทศตุรกี, ประเทศอิรัก, สาธารณรัฐปกครองตนเองนาคีชีวัน, จังหวัดอาเซอร์ไบจานตะวันออก, จังหวัดซานจาน และจังหวัดคูเซสถาน จังหวัดเป็นส่วนหนึ่งของภูมิภาค 3 จังหวัดอาเซอร์ไบจานตะวันตกครอบคลุมพื้นที่ 39,487 ตารางกิโลเมตรหรือ 43,660 กิโลเมตร รวมทั้งทะเลสาบอูร์เมีย ในปี ค.ศ. 2012 จังหวัดมีประชากรประมาณ 3,000,000 (จากการประมาณ) เมืองหลักและเมืองที่ใหญ่ที่สุดของจังหวัดคืออูร์เมีย
ประชากร.
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">กลุ่มเชื้อชาติในอาเซอร์ไบจานตะวันตก ในปี 2012</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">เชื้อชาติ</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">ร้อยละ</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อาเซอร์ไบจาน</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">76.2%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เคิร์ด</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">21.7%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เปอร์เซีย</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.8%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">1.1%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไม่มีเชื้อชาติ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.3%</td>
</tr>
</table>
กีฬาโรงเรียนอาเซียน 2014

กีฬาโรงเรียนอาเซียน 2014 การแข่งขันกีฬาโรงเรียนอาเซียนครั้งที่ 6 จัดขึ้นที่มารีกีนา ประเทศฟิลิปปินส์ ระหว่างวันที่ 29 พฤศจิกายน - 7 ธันวาคม ค.ศ. 2014
<templatestyles src="Template:TOC limit/styles.css" />
ประเทศที่เข้าร่วมแข่งขัน.
<templatestyles src="Col-begin/styles.css"/>
เทสลา (บริษัท)

เทสลา (เดิม "เทสลามอเตอร์ส"; -lə" or -lə") เป็นบริษัทยานยนต์และพลังงานสะอาดข้ามชาติสัญชาติอเมริกันที่มีสำนักงานใหญ่อยู่ในเมืองออสติน รัฐเท็กซัส, ซึ่งออกแบบและผลิตยานพาหนะไฟฟ้า (รถยนต์ และ รถบรรทุก) อุปกรณ์จัดเก็บพลังงานแบบแบตเตอรี่นิ่งจากที่บ้านไปจนถึงกริด-สเกล, แผงโซลาร์เซลล์ และ solar shingles และผลิตภัณฑ์และบริการที่เกี่ยวข้อง มีบริษัทในเครือชื่อเทสลาเอนเนอร์ยีซึ่งพัฒนาและเป็นผู้ติดตั้งระบบเซลล์แสงอาทิตย์รายใหญ่ในสหรัฐ และเป็นหนึ่งในซัพพลายเออร์ระบบจัดเก็บพลังงานแบตเตอรี่รายใหญ่ที่สุดของโลกด้วยขนาด 6.5#เปลี่ยนทาง กิกะวัตต์-ชั่วโมง (GWh) ติดตั้งในปี ค.ศ. 2022
บริษัทก่อตั้งขึ้นในเดือนกรกฎาคม พ.ศ. 2546 โดย มาร์ติน เอเบอร์ฮาร์ด และ มาร์ก ทาร์เพนนิง ในชื่อ เทสลา มอเตอส์ (Tesla Motors) ในเดือนกุมภาพันธ์ พ.ศ. 2547 อีลอน มัสก์ กลายเป็นผู้ถือหุ้นรายใหญ่ที่สุดของบริษัทและประธานของบริษัทด้วยการลงทุนมูลค่า 6.5 ล้านเหรียญสหรัฐ
ข้อกล่าวหา.
แรงงาน.
ระหว่างปี 2014 ถึง 2018 โรงงานของเทสลาที่ฟรีมอนต์ในหสรัฐ มีการละเมิดข้อกำหนดขององค์การกำกับความปลอดภัยและสุขภาพทางอาชีพ (OSHA) มากกว่าโรงงานยานยนต์ที่ใหญ่ที่สุดของสหรัฐสิบแห่งรวมกัน ในการสอบสวนโดยรีเวียลพอดคาสต์ กล่าวหาว่าเทสลา "ไม่รายงานการบาดเจ็บสาหัสบางกรณีในรายงานที่ต้องจัดทำตามกฎหมาย" เพื่อลดระดับความรุนแรงของการบาดเจ็บในครั้งนั้น ๆ
ในเดือนมกราคม 2019 อดีตผู้บริหารด้านความปลอดภัยของเทสลา ฌอน กูโทร (Sean Gouthro) ยื่นร้องเรียนกล่าวหาว่าเทสลาแฮ็กเข้าโทรศัพท์ของลูแจ้างและจารกรรมข้อมูล ทั้งนี้ไม่ได้มีการรายงานการกระทำผิดกฎหมายเหล่านี้ต่อผู้ถือหุ้นหรือผู้บริหารของบริษัท
ในเดือนกันยายน 2019 ผู้พิพากษาศาลแขวงแคลิฟอร์เนียตัดสินว่ามัสก์และบริษัทเทสลามีความผิดละเมิดกฎหมายแรงงาน 12 กระทงระหว่างปี 2017 ถึง 2018 จากการพยายามขัดขวางการจัดตั้งสหภาพแรงงานของลูกจ้างเทสลา
การหลอกลวง.
ในเดือนกันยายน 2018 เทสลาเปิดเผยว่าบริษัทกำลังถูกสอบสวนโดย FBI กรณีจำนวนยอดผลิตโมเดล 3 การสอบสวนนี้มีเพื่อตรวจสอบว่าบริษัทได้ชี้นำนักลงทุนโดยผิดและทำการคาดการณ์จำนวนยอดผลิตโมเดล 3 อย่างผิด ๆ ทั้งที่รู้อยู่แล้วว่ายอดผลิตดังกล่าวไม่สามารถทำได้จริง
ยอดขายรถยนต์.
ในปี ค.ศ. 2022 เทสลาได้รับการจัดอันดับให้เป็นผู้ผลิตรถยนต์โดยสารไฟฟ้าแบบแบตเตอรี่ที่ขายดีที่สุดในโลก โดยมีส่วนแบ่งตลาด 18% เทสลารายงานการส่งมอบรถยนต์ในปี ค.ศ. 2022 จำนวน 1,313,851 คัน เพิ่มขึ้น 40% จากปี ค.ศ. 2021 ในเดือนมีนาคม ค.ศ. 2023 เทสลาผลิตรถยนต์คันที่ 4 ล้าน
การผลิตและการขายแยกตามไตรมาส.
<section begin=salestimeline />
<section end=salestimeline />
รีเบลเลียน (เพลง)

"รีเบลเลียน"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 6 ของวง "เดอะฮันติงปาร์ตี" ซึ่งปรากฏเป็นเพลงลำดับที่ 8 ในอัลบั้ม เพลงนี้มีนักดนตรีชาวอาร์มีเนียอเมริกัน ดารอน มาลาเคียน จากวงดนตรีร็อก ซิสเตมออฟอะดาวน์ มาร่วมทำผลงานเพลงในส่วนของเสียงกีตาร์ เพลงนี้ได้ออกจำหน่ายเป็นซิงเกิลโปรโมตลำดับที่ 2 จากอัลบั้ม "เดอะฮันติงปาร์ตี" เมื่อวันที่ 4 มิถุนายน พ.ศ. 2557 และต่อมาได้ออกจำหน่ายเป็นซิงเกิลลำดับที่ 4 จากอัลบั้มนี้ ในสถานีวิทยุสหรัฐอเมริกา
มิวสิกวิดีโอ.
เพลง "รีเบลเลียน" นี้จะไม่มีการผลิตมิวสิกวิดีโอ อย่างไรก็ตาม วิดีโอเนื้อเพลงได้ออกเผยแพร่ไปเมื่อวันที่ 3 มิถุนายน พ.ศ. 2557 โดยวิดีโอนี้มีหน้าตาคล้ายกันกับวิดีโอเนื้อเพลงของซิงเกิลที่ผ่านมาอย่าง "เวสต์แลนส์" ด้วยรูปแบบที่เรียบง่าย ตัวหนังสือสีขาว พื้นหลังสีดำ ประกอบกับเอฟเฟกต์ต่าง ๆ เช่น คำในเนื้อเพลงที่แตกออกเป็นเสี่ยง
ปรงชะเมา

ปรงชะเมา ชื่อวิทยาศาสตร์: "Cycas chamaoensis" เป็นปรงในวงศ์ Cycadaceae เป็นปรงต้นเดี่ยวหรือแตกกิ่งข้าง ลำต้นเรียบสีเทา ก้านใบยาว ติดเมล็ดจำนวนมาก เป็นไม้ถิ่นเดียวในประเทศไทย พบทางภาคตะวันออก พบครั้งแรกที่อำเภอเขาชะเมา จังหวัดระยอง ชื่อสปีชีส์ตั้งตามชะเมาซึ่งเป็นสถานที่ค้นพบ ใช้เป็นไม้ประดับ 
ปรงชนิดนี้ขึ้นในบริเวณที่มีหินแกรไนต์ ห่างไกลจากพื้นที่เพาะปลูก ได้รับแสงเต็มที่ ลักษณะใกล้เคียงกับ "Cycas pectinata" การแพร่กระจายจำกัดในภูเขาลูกเดียวเท่านั้น
สือชังผู่

สือชังผู่ ในภาษาจีนกลางหรือเจียะเซียงผู้ในภาษาจีนแต้จิ๋ว ชื่อวิทยาศาสตร์: "Acorus gramineus" เป็นพืชท้องถิ่นของญี่ปุ่นและเอเชียตะวันออก ชอบขึ้นในที่ชื้นแฉะ อยู่ในวงศ์ Acoraceae ด้านนอกเป็นสีเทาหรือสีน้ำตาล ด้านในเป็นสีเหลืองอมขาวอ่อนๆ ในตำรายาจีนเป็นยาขับเสมหะ ทำให้จิตใจสงบ
อ้อยสามสวน

อ้อยสามสวน ชื่อวิทยาศาสตร์: "Myriopteron extensum" อยู่ในวงศ์ Apocynaceae เป็นไม้เถา มีน้ำยางสีขาว ใบเดี่ยว ออกตรงข้าม ดอกช่อ ออกตามซอกใบ ดอกย่อยขนาดเล็ก ผลรูปกระสวยเป็นพู ทรงกลม แก่แล้วแห้งแตกตามรอยตะเข็บ เถาของพืชชนิดนี้ตัดเป็นท่อนแล้วเคี้ยว ทำให้ชุ่มคอ แก้เจ็บคอ
ปรงเหลี่ยม

ปรงเหลี่ยมหรือปรงป่า ผักกูดบก ชื่อวิทยาศาสตร์: "Cycas siamensis" เป็นปรงในวงศ์ Cycadaceae โคนลำต้นกลวง ใบประกอบแบบขนนก ก้านใบมีหนามแหลม ใบย่อยมี 70 – 100 คู่ โคนเพศผู้เป็นทรงกระบอก เมล็ดรูปรี พบทั้งประเทศไทย ยกเว้นภาคใต้และภาคตะวันออก ใช้เป็นไม้ประดับ พบครั้งแรกในประเทศไทยที่กาญจนบุรี ชื่อสปีชีส์ตั้งตามประเทศไทย
ขวัญชัย เฟื่องประกอบ

ขวัญชัย เฟื่องประกอบ (ชื่อเล่น: ดำ; 28 พฤษภาคม พ.ศ. 2521 –) เป็นนักฟุตบอลชาวไทย ผู้ทำหน้าที่ร่วมทีมสโมสรฟุตบอลจังหวัดจันทบุรีในช่วงปี พ.ศ. 2554 รวมถึงฟุตบอลทีมชาติไทยในปี พ.ศ. 2542 ถึง 2543 โดยทำหน้าที่สไตรเกอร์เป็นหลัก และสามารถยิง 2 ประตูให้แก่ทีมชาติไทย นอกจากนี้ เขายังเป็นนักฟุตบอลเจ้าของฉายา “โรมาริโอเมืองไทย”
ประวัติ.
ขวัญชัย เฟื่องประกอบ เกิดที่อำเภออรัญประเทศ จังหวัดสระแก้ว ซึ่งต่อมา เขาได้ทำหน้าที่เป็นนักกีฬาฟุตบอลทีมชาติไทย ผู้ทำหน้าที่ในตำแหน่งกองหน้า จากนั้น เขาได้ทำหน้าที่ร่วมสังกัดทีมบีอีซี เทโรศาสน
พ.ศ. 2553 เขาได้ทำหน้าที่ร่วมกับทีมทีทีเอ็ม สมุทรสาคร เมื่อครั้งที่พบกับทีมอินทรีเพื่อนตำรวจในการแข่งขันไทยพรีเมียร์ลีก 2553 ทว่า ทีมของเขาเป็นฝ่ายแพ้ที่ 0 ประตูต่อ 1
พ.ศ. 2555 ขวัญชัยได้เข้าร่วมสังกัดทีมสโมสรฟุตบอลสระแก้ว เอฟซี ซึ่งต่อมาใน พ.ศ. 2556 ทางสโมสรฟุตบอลสระแก้ว เอฟซี ได้มีแผนที่จะให้ขวัญชัยทำหน้าที่เป็นหัวหน้าผู้ฝึกสอนของทีม
นครสัตว์มหาสนุก

นครสัตว์มหาสนุก  เป็นภาพยนตร์ประเภทคอมพิวเตอร์แอนิเมชันสามมิติแนวตลก-ผจญภัย โดยเป็นภาพยนตร์แอนิเมชันลำดับที่ 55 ของภาพยนตร์ในชุดแอนิเมชันคลาสสิกของวอลต์ดิสนีย์ อำนวยการสร้างโดยวอลต์ดิสนีย์แอนิเมชันสตูดิโอส์ กำกับโดยไบรอน โฮเวิร์ด (ผู้กำกับร่วมของภาพยนตร์ "โบลท์ ซูเปอร์โฮ่ง ฮีโร่หัวใจเต็มร้อย" และ "ราพันเซล เจ้าหญิงผมยาวกับโจรซ่าจอมแสบ") ภาพยนตร์เข้าฉายในวันที่ 4 มีนาคม พ.ศ. 2559 และทำรายได้มากเป็นอันดับที่ 7 ในปี 2559 และเป็นภาพยนตร์แอนิเมชันที่ทำรายได้มากเป็นอันดับที่ 2 ในปีนั้นด้วย ความสำเร็จของภาพยนตร์ทำให้เกิดการสร้างซีรีส์แยก ซูโทเปีย+ ในปี 2022 และภาพยนตร์ภาคต่อ 2025 นครสัตว์มหาสนุก 2 ตามลำดับ
เนื้อเรื่องย่อ.
จูดี้ ฮอปส์ (จินนิเฟอร์ กูดวิน) กระต่ายสาวตัวแรกในกองตำรวจแห่งซูโทเปีย กับคดีแรกของเธอ แม้ว่านั่นหมายถึงการที่เธอต้องร่วมมือกับจิ้งจอกเจ้าเล่ห์อย่าง นิค ไวลด์ (เจสัน เบตแมน) ทั้งสองต้องช่วยกันไขปริศนาลึกลับของการหายตัวไปอย่างไร้ร่องรอยของประชากรสัตว์ในเมือง
การเข้าฉาย.
เมื่อวันที่ 10 พฤศจิกายน พ.ศ. 2557 ดิสนีย์ได้ประกาศว่าภาพยนตร์จะออกฉายในวันที่ 4 มีนาคม พ.ศ. 2559
ในขณะที่ประเทศไทย ได้ออกฉายในวันที่ 25 กุมภาพันธ์ พ.ศ. 2559 และได้มีการจัดฉายรอบพิเศษ ในวันที่ 20-24 กุมภาพันธ์ พ.ศ. 2559 วางจำหน่ายในรูปแบบ ดีวีดี และ บลูเรย์ วันที่ 22 มิถุนายน 2559 โดย บริษัท พีระมิด ดิจิตอล จำกัด
การตอบรับ.
คำวิจารณ์.
รอตเทนโทเมโทส์รายงานว่าร้อยละ 98 ของผู้วิจารณ์ 298 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.1 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 78 เต็ม 100 คะแนน ซึ่งประเมินโดยผู้วิจารณ์ 43 คน
การคาดหมายคงชีพ

การคาดหมายคงชีพ  เป็นค่าเฉลี่ยทางสถิติจำนวนปีที่มนุษย์คนหนึ่งมีชีวิต โดยสันนิษฐานภาวะการตายระหว่างช่วงเวลาที่กำหนด ค่านี้แปรผันตามภูมิภาคและยุคสมัย ในยุคสำริดและยุคเหล็ก การคาดหมายคงชีพ คือ 26 ปี แต่ค่าเฉลี่ยของโลกใน ค.ศ. 2010 อยู่ที่ 67.2 ปี อัตราตายทารกสูงและการเสียชีวิตในวัยผู้ใหญ่ตอนต้นจากอุบัติเหตุ โรคระบาด กาฬโรค สงครามและการคลอด โดยเฉพาะอย่างยิ่งก่อนมีแพทยศาสตร์สมัยใหม่แพร่หลาย ลดการคาดหมายคงชีพโดยรวมอย่างสำคัญ แต่สำหรับผู้ที่รอดชีวิตจากภยันตรายในวัยหนุ่มสาวแล้ว การคาดหมายคงชีพหกสิบหรือเจ็ดสิบปีจะมิใช่เรื่องแปลก ตัวอย่างเช่น สังคมที่มีการคาดหมายคงชีพ 40 ปี อาจมีคนจำนวนน้อยเสียชีวิตเมื่ออายุ 40 ปี ส่วนใหญ่เสียชีวิตก่อนอายุ 30 ปีหรือหลัง 55 ปี 
ในประเทศที่มีอัตราตายทารกสูง การคาดหมายคงชีพเมื่อคลอดไวสูงต่ออัตราตายในช่วงขวบปีแรก ๆ ของชีวิต เพราะความไวต่อภาวะการตายของทารกนี้ การคาดหมายคงชีพเมื่ออายุศูนย์ปีธรรมดาจึงอาจทำให้การตีความรวมผิดพลาดได้ ลวงให้เชื่อว่าประชากรที่มีอายุขัยรวมต่ำจะต้องมีสัดส่วนประชากรสูงอายุน้อย ตัวอย่างเช่น ประชากรคงที่สมมุติซึ่งประชากรครึ่งหนึ่งเสียชีวิตก่อนอายุห้าปี แต่ที่เหลือเสียชีวิตเมื่ออายุ 70 ปีพอดี การคาดหมายคงชีพเมื่ออายุศูนย์ปีจะอยู่ที่ประมาณ 36 ปี ขณะที่ราว 25% ของประชากรจะมีอายุระหว่าง 50 ถึง 70 ปี การวัดอีกอย่างหนึ่ง เช่น การคาดหมายคงชีพที่อายุ 5 ปี (e5) สามารถใช้แยกผลภาวะการตายของทารกเพื่อวัดอัตราตายโดยรวมธรรมดานอกเหนือจากวัยเด็กตอนต้น ในประชากรสมมุติข้างต้น การคาดหมายคงชีพเมื่ออายุ 5 ปีจะเพิ่มอีก 65 ปี การวัดประชากรรวมกลุ่ม เช่น สัดส่วนประชากรในกลุ่มอายุต่าง ๆ ยังควรใช้ร่วมกับการวัดยึดปัจเจกบุคคลอย่างการคาดหมายคงชีพรูปนัยเมื่อวิเคราะห์โครงสร้างและพลวัตประชากร
ในทางคณิตศาสตร์ การคาดหมายคงชีพเป็นจำนวนปีของชีวิตคาดหมาย (ในความหมายทางสถิติ) ที่เหลืออยู่ ณ อายุที่กำหนด แสดงด้วย <math>e_x</math> ซึ่งหมายถึง จำนวนปีชีวิตเฉลี่ยต่อมาสำหรับผู้ที่ปัจจุบันอายุ x ตามประสบการณ์การตายเฉพาะ เพราะการคาดหมายคงชีพเป็นค่าเฉลี่ย บุคคลหนึ่ง ๆ อาจเสียชีวิตได้ก่อนหรือหลังการคงชีพ "คาดหมาย" หลายปี คำว่า "อายุขัยสูงสุด" มีความหมายค่อนข้างแตกต่าง
การคาดหมายคงชีพยังใช้ในนิเวศวิทยาพืชหรือสัตว์ ตารางชีพ (หรือเรียก ตารางประกันภัย) คำว่า การคาดหมายคงชีพยังอาจใช้ในบริบทสิ่งผลิต แม้ใช้คำว่า อายุหิ้ง (shelf life) สำหรับผลิตภัณฑ์บริโภค และคำว่า "เวลาเฉลี่ยพัง" (mean time to breakdown, MTTB) และ "เวลาเฉลี่ยระหว่างขัดข้อง" (mean time between failures, MTBF) ใช้ในวิศวกรรมศาสตร์
รีวอิจิ ซากาโมโตะ

รีวอิจิ ซากาโมโตะ (; โรมาจิ: "Sakamoto Ryūichi") เป็นนักดนตรี, นักกิจกรรม, นักประพันธ์เพลง, นักเขียน, นักแสดง และนักเปียโนชาวญี่ปุ่น เขามีแหล่งพำนักหลักอยู่ในโตเกียว และ นิวยอร์ก เขาเริ่มเข้าสู่เส้นทางอาชีพด้านดนตรีเมื่อ ค.ศ. 1978 ด้วยแนวเพลงอิเล็กทรอนิกส์ ในฐานะสมาชิกของวงเยลโลแมจิกออร์เคสตรา (YMO) ซึ่งซากาโมโตะรับหน้าที่คีย์บอร์ดและบางครั้งเป็นผู้ร้อง ในที่สุด วง YMO ก็ประสบความสำเร็จในระดับนานาชาติและระดับโลก
ภาพยนตร์เรื่อง "เมอร์รีคริสต์มาส มิสเตอร์ลอเรนซ์" ใน ค.ศ. 1983 เป็นหนึ่งในผลงานแจ้งเกิดของเขาในฐานะผู้ประพันธ์ดนตรีประกอบและนักแสดง ภาพยนตร์ได้รับรางวัลแบฟตา และเพลงธีมหลักของเพลงก็ถูกนำไปดัดแปลงเป็นเพลงป็อปที่ชื่อว่า "ฟอร์บิดเดนคัลเลอส์" ซึ่งโด่งดังในระดับโลก ในฐานะนักประพันธ์เพลง ซากาโมโตะได้รับรางวัลมากมาย อาทิ รางวัลลูกโลกทองคำ รางวัลแกรมมี และรางวัลออสการ์ จากภาพยนตร์เรื่อง "จักรพรรดิโลกไม่ลืม" ใน ค.ศ. 2009 เขาได้รับมอบเครื่องรัฐอิสริยาภรณ์ศิลปะและวรรณกรรม จากรัฐบาลฝรั่งเศส นอกเหนือไปจากนี้ ซากาโมโตะยังเป็นผู้ประพันธ์เพลงของอนิเมะและวิดีโอเกมหลายเรื่อง
ชีวิตส่วนตัว.
ใน ค.ศ. 1972 ซากาโมโตะแต่งงานกับนัตสึโกะ ซากาโมโตะ และมีลูกสาวด้วยกันหนึ่งคน ทั้งคู่หย่าร้างกันใน ค.ศ. 1982 จากนั้นซากาโมโตะได้แต่งงานกับนักเปียโนและนักร้องชาวญี่ปุ่น อากิโกะ ยาโนะ หลังจากร่วมงานดนตรีกับเธอหลายครั้ง รวมถึงงานทัวร์กับวงเยลโลแมจิกออร์เคสตรา ทั้งคู่มีลูกสาวด้วยกันหนึ่งคน คือ มิอุ ซากาโมโตะ นักร้อง ชีวิตหลังแต่งงานครั้งที่สองของซากาโมโตะสิ้นสุดลงในเดือนสิงหาคม ค.ศ. 2006 ซึ่งเป็นเวลา 14 ปีหลังจากที่ทั้งคู่ตัดสินใจแยกกันอยู่ จากนั้นเขาก็แต่งงานกับผู้จัดการของเขา โนริกะ โซระ ซึ่งมีลูกด้วยกันหนึ่งคน คือ เนโอะ โซระ ศิลปินและผู้สร้างภาพยนตร์ ซากาโมโตะอาศัยอยู่ในนครนิวยอร์กเป็นหลักตั้งแต่ ค.ศ. 1990 จนถึง ค.ศ. 2020 เขาจึงกลับไปโตเกียว
สุขภาพและการเสียชีวิต.
ตั้งแต่เดือนมิถุนายน ค.ศ. 2014 ซากาโมโตะได้หยุดพักไปหนึ่งปีหลังจากได้รับการวินิจฉัยว่าเป็นมะเร็งคอหอยส่วนปาก ใน ค.ศ. 2015 เขากลับมาอีกครั้งโดยกล่าวว่า "ตอนนี้ผมสบายดี รู้สึกดีขึ้นมาก ดีขึ้นมากจริง ๆ ผมรู้สึกถึงพลังงานภายใน แต่คุณไม่มีทางรู้หรอก มะเร็งอาจกลับมาอีกในสามปี ห้าปี หรืออาจจะสิบปีก็ได้ นอกจากนี้ การฉายรังสียังทำให้ระบบภูมิคุ้มกันต่ำลงมาก ซึ่งหมายความว่าผมมีแนวโน้มที่จะเป็นมะเร็งชนิดอื่นในร่างกายมาก"
เมื่อวันที่ 21 มกราคม ค.ศ. 2021 ซากาโมโตะได้แชร์จดหมายบนเว็บไซต์ของเขา โดยประกาศว่าแม้ว่ามะเร็งคอหอยของเขาจะเข้าสู่ระยะสงบแล้ว แต่เขาได้รับการวินิจฉัยว่าเป็นมะเร็งไส้ตรง และกำลังจะเข้ารับการรักษาหลังจากการผ่าตัดสำเร็จ เขาเขียนว่า "จากนี้ไป ผมจะต้องใช้ชีวิตอยู่ร่วมกับมะเร็ง แต่ผมหวังว่าจะได้ทำเพลงต่อไปอีกสักพัก"
ซากาโมโตะเสียชีวิตด้วยโรคมะเร็งเมื่อวันที่ 28 มีนาคม ค.ศ. 2023 ด้วยวัย 71 ปี โดยมีการแจ้งข่าวการเสียชีวิตของเขาเมื่อวันที่ 2 เมษายน หลังจากพิธีศพเสร็จสิ้น
พอยส์ออฟออทอริตี (รีมิกซ์)

"Pts.OF.Athrty" (อ่านออกเสียงว่า "พอยส์ออฟออทอริตี") เป็นเพลงรีมิกซ์ของ "พอยส์ออฟออทอริตี" โดยลิงคินพาร์ก เป็นซิงเกิลจากรีมิกซ์อัลบั้มชุดแรกของวง "รีแอนิเมชัน" ซิงเกิลนี้ประกอบด้วยเพลงในเวอร์ชันรีมิกซ์ของเพลงในอัลบั้ม "ไฮบริดทีโอรี" ได้แก่ "พอยส์ออฟออทอริตี", "ไฮโวลเทจ" และ "บายมายเซลฟ์" โดยเพลง "พอยส์ออฟออทอริตี" นี้รีมิกซ์โดย เจย์ กอร์ดอน จากวง ออร์จี
รายชื่อเพลง.
เพลงทั้งหมดแต่งโดยลิงคินพาร์ก
ตัวสะสม

ตัวสะสม  ในหน่วยประมวลผลกลางของคอมพิวเตอร์ คือเรจิสเตอร์ชนิดหนึ่งที่เก็บค่าผลลัพธ์จากการคำนวณเลขคณิตและตรรกะในระหว่างการทำงาน
ถ้าคอมพิวเตอร์ไม่มีเรจิสเตอร์อย่างเช่นตัวสะสม ผลลัพธ์ของการคำนวณแต่ละชนิด (บวก คูณ เลื่อน ฯลฯ) จำเป็นต้องเขียนไปที่หน่วยความจำหลัก ซึ่งบางทีก็เพียงแค่อ่านค่ากลับมาอีกครั้งเพื่อใช้ในการดำเนินการถัดไป การเข้าถึงหน่วยความจำหลักนั้นช้ากว่าการเข้าถึงเรจิสเตอร์อย่างเช่นตัวสะสม เพราะว่าเทคโนโลยีที่ใช้ในหน่วยความจำหลักทำงานได้ช้ากว่า (แต่ถูกกว่า) ที่ใช้ในเรจิสเตอร์ ระบบคอมพิวเตอร์อิเล็กทรอนิกส์ยุคแรก ๆ จึงแบ่งเป็นสองกลุ่มคือ กลุ่มที่มีตัวสะสมกับกลุ่มที่ไม่มีตัวสะสม
ระบบคอมพิวเตอร์สมัยใหม่มักจะมีเรจิสเตอร์สำหรับจุดประสงค์ทั่วไปหลายตัวที่ทำหน้าที่เป็นตัวสะสม และศัพท์คำนี้ก็ไม่เป็นรู้จักกันอย่างเมื่อก่อน อย่างไรก็ตาม หน่วยประมวลผลสำหรับจุดประสงค์พิเศษจำนวนหนึ่งยังคงใช้ตัวสะสมเดี่ยวในการทำงาน เพื่อทำให้การออกแบบง่ายขึ้น
แนวคิดพื้นฐาน.
การดำเนินการทางคณิตศาสตร์หลายอย่างมักจะต้องทำเป็นขั้นเป็นตอน โดยใช้ผลลัพธ์จากการดำเนินการหนึ่งป้อนเข้าการดำเนินการถัดไป ยกตัวอย่าง การคำนวณค่าตอบแทนรายสัปดาห์ของพนักงานด้วยมืออาจทำได้ดังนี้
โปรแกรมคอมพิวเตอร์ที่ปฏิบัติงานเดียวกันนี้ก็จะต้องทำตามลำดับของการดำเนินการพื้นฐานเหมือนกัน แม้ว่าค่าต่าง ๆ ที่ต้องการเรียกดูเก็บอยู่ในหน่วยความจำคอมพิวเตอร์ทั้งหมดแล้ว ในคอมพิวเตอร์ยุคแรก ๆ จำนวนชั่วโมงที่ทำงานมักจะเก็บอยู่ในบัตรเจาะรู และอัตราการค่าตอบแทนจะอยู่ในรูปแบบหน่วยความจำอื่นเช่นดรัมแม่เหล็ก เมื่อการคูณกระทำเสร็จสิ้นก็จำเป็นต้องเก็บผลลัพธ์ที่ใดที่หนึ่ง สำหรับเครื่องชนิดดรัมแม่เหล็กก็อาจจะเก็บบันทึกลงดรัมนั่นเอง ซึ่งเป็นการดำเนินการที่ใช้เวลามาก และการดำเนินการถัดไปก็ต้องการอ่านค่านั้นกลับมา ซึ่งทำให้เกิดความล่าช้าเพิ่มขึ้นอีก
ตัวสะสมช่วยให้เกิดประสิทธิภาพในระบบอย่างมหาศาล เปรียบเสมือนพื้นที่กระดาษทดที่ผลลัพธ์ของการดำเนินการหนึ่งสามารถป้อนเข้าการดำเนินการถัดไปได้ โดยประสิทธิภาพลดลงเพียงเล็กน้อยหรือไม่ลดเลย จากตัวอย่างข้างต้น ค่าตอบแทนรายสัปดาห์เบื้องต้นควรคำนวณแล้วเก็บไว้ในตัวสะสม ซึ่งสามารถนำไปใช้คำนวณภาษีเงินได้ทันที สิ่งนี้ตัดขั้นตอนการบันทึกและการอ่านออกจากลำดับ ซึ่งเป็นการดำเนินการที่ต้องทำเป็นสิบเป็นร้อยครั้งตราบเท่าที่การคูณยังมีอยู่
เจ้าชายฌัก รัชทายาทแห่งโมนาโก

เจ้าชายฌัก รัชทายาทแห่งโมนาโก มาร์ควิสแห่งโบ (ฌัก ออนอเร แรนีเย กรีมัลดี; ประสูติ 10 ธันวาคม พ.ศ. 2557) เป็นพระโอรสในเจ้าชายอาลแบร์ที่ 2 กับเจ้าหญิงชาร์ลีน เป็นรัชทายาทผู้มีสิทธิโดยตรงองค์ปัจจุบันของโมนาโก
พระประวัติ.
เจ้าชายฌักประสูติเมื่อวันที่ 10 ธันวาคม พ.ศ. 2557 ณ โรงพยาบาลกลางเจ้าหญิงเกรซ มีพระเชษฐภคินีฝาแฝดคือ เจ้าหญิงกาเบรียลา เคาน์เตสแห่งการ์ลาแด็ส ที่ประสูติกาลก่อนพระองค์ 2 นาที
พระองค์ได้รับพระอิสริยยศ "มาร์ควิสแห่งโบ"  สืบจากพระบิดา
เจ้าหญิงกาเบรียลา เคาน์เตสแห่งการ์ลาแด็ส

เจ้าหญิงกาเบรียลา เคาน์เตสแห่งการ์ลาแด็ส (กาเบรียลา เตแรซ มารี กรีมัลดี; ประสูติ 10 ธันวาคม พ.ศ. 2557) เป็นพระธิดาในเจ้าชายอาลแบร์ที่ 2 กับเจ้าหญิงชาร์ลีน เป็นผู้สืบราชสมบัติลำดับที่สองของโมนาโก
พระประวัติ.
เจ้าหญิงกาเบรียลาประสูติเมื่อวันที่ 10 ธันวาคม พ.ศ. 2557 ณ โรงพยาบาลกลางเจ้าหญิงเกรซ มีพระอนุชาฝาแฝดคือ เจ้าชายฌัก รัชทายาทแห่งโมนาโก ที่ประสูติหลังพระองค์ 2 นาที
พระองค์ได้รับพระอิสริยยศ "เคาน์เตสแห่งการ์ลาแด็ส"  จากพระบิดา
นัมบ์/อานคอร์

"นัมบ์/อานคอร์"  เป็นเพลงของนักร้องแร็ปชาวอเมริกัน เจย์-ซี และวงดนตรีร็อก ลิงคินพาร์ก จากอัลบั้ม "คอลลิชันคอร์ส" (พ.ศ. 2547) ออกจำหน่ายเป็นซิงเกิลในวันที่ 13 ธันวาคม พ.ศ. 2547 โดยวอร์เนอร์บราเธอร์สเรเคิดส์ และ ร็อก-เอ-เฟลลาเรเคิดส์ เป็นเพลงที่มีการผสมเนื้อเพลงระหว่างเพลง "นัมบ์" ซิงเกิลของลิงคินพาร์กเมื่อปี พ.ศ. 2546 กับเพลง "อานคอร์" ของเจย์-ซี โดยเพลงนี้ได้เข้าสู่อันดับที่ 20 ในชาร์ต"บิลบอร์ด"ฮอต 100 ติดอันดับที่ 14 ในชาร์ตซิงเกิลแห่งสหราชอาณาจักร อันดับที่ 5 ในชาร์ตซิงเกิลฝรั่งเศส และเนเธอร์แลนด์ และติดอันดับ 1 ในชาร์ตซิงเกิลไอร์แลนด์ เป็นเวลา 3 สัปดาห์ นอกจากนี้ เพลงนี้ยังได้ชนะรางวัลแกรมมี สาขาร่วมแสดงประเภทแร็ป/ร้องยอดเยี่ยม ที่งานประกาศผลรางวัลแกรมมี ครั้งที่ 48 ในวันที่ 8 กุมภาพันธ์ พ.ศ. 2549
ต้นไม้ชแตร์น–บรอโก

ในทฤษฎีจำนวน ต้นไม้ชแตร์น–บรอโก  เป็นต้นไม้ทวิภาคสมบูรณ์อนันต์ซึ่งจุดยอดสมนัยแบบหนึ่งต่อหนึ่งกับจำนวนตรรกยะบวก ซึ่งเรียงจากซ้ายไปขวาดังในต้นไม้ค้นหา (search tree)
โมริทซ์ ชแตร์น (ค.ศ. 1858) และอาชีล บรอโก (ค.ศ. 1861) ค้นพบต้นไม้ชแตร์น–บรอโกแยกกัน ชแตร์นเป็นนักทฤษฎีจำนวนชาวเยอรมัน บรอโกเป็นช่างทำนาฬิกาชาวฝรั่งเศสผู้ใช้ต้นไม้ชแตร์น–บรอโกออกแบบระบบเฟืองโดยอัตราทดเฟืองใกล้เคียงค่าที่ต้องการโดยหาอัตราส่วนจำนวนเรียบ (smooth number) ใกล้ค่านั้น 
รากของต้นไม้ชแตร์น–บรอโกสมนัยกับจำนวน 1 อาจนิยามความสัมพันธ์แบบพ่อแม่-ลูกระหว่างจำนวนในพจน์เศษส่วนต่อเนื่องหรือมีเดียนต์ (mediant) และวิถีในต้นไม้จากรากถึงจำนวน q อื่นใดให้ลำดับค่าใกล้เคียงของ "q" โดยตัวส่วนที่น้อยกว่า "q" เนื่องจากต้นไม้นี้มีจำนวนตรรกยะบวกทุกตัวครั้งเดียว การค้นหาในแนวกว้างของต้นไม้นี้จึงให้วิธีแสดงรายการจำนวนตรรกยะบวกทุกตัวซึ่งสัมพันธ์ใกล้ชิดกับลำดับแฟรีย์ (Farey sequence)
กีฬากอล์ฟในโอลิมปิกฤดูร้อน

กีฬากอล์ฟ  ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งในโอลิมปิกฤดูร้อน 2016 หลังจากที่เคยจัดแข่งขันในปี ค.ศ.1900 และ ค.ศ.1904 แล้วยกเลิกไป โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552 โดยเปิดโอกาสให้นักกอล์ฟอาชีพเข้าแข่งขันได้
บ้านป่องนัก

บ้านป่องนัก หรือ พิพิธภัณฑ์มณฑลทหารบกที่ 32 เป็นบ้านในค่ายสุรศักดิ์มนตรี ตั้งอยู่ในเขตตำบลพิชัย อำเภอเมืองลำปาง จังหวัดลำปาง สร้างขึ้นเมื่อปี พ.ศ. 2468 ควบคุมการก่อสร้างโดยพันโท พระมหาณรงค์เรืองเดช ผู้บังคับกองทัพที่ 1 กรมทหารราบที่ 17 ซึ่งใช้งบประมาณในการก่อสร้างไปกว่า 16,000 บาท เป็นบ้านที่มีหน้าต่างจำนวนมากถึง 469 บาน หน้าต่างในภาษาคำเมืองเรียกว่า "ป่อง" บ้านหลังนี้จึงถูกเรียกว่าบ้านป่องนัก บ้านป่องนักเคยใช้เป็นพลับพลาที่ประทับของพระบาทสมเด็จพระปกเกล้าเจ้าอยู่หัว รัชกาลที่ 7 เมื่อครั้งที่พระองค์เสด็จพระราชดำเนินมณฑลพายัพ ในเดือนมกราคม พ.ศ. 2469 และต่อมาเดือนมีนาคม พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินมาเยี่ยมราษฎรในภาคเหนือ ได้จัดให้เป็นพลับพลาที่ประทับอีกครั้ง ปัจจุบันอยู่ในความดูแลของมณฑลทหารบกที่ 32 ค่ายสุรศักดิ์มนตรี
บ้านป่องนัก เปิดให้เข้าชมทุกวัน
ฮวาซ็อง (จังหวัดคย็องกี)

ฮวาซ็อง เป็นเมืองในจังหวัดคย็องกี ,ประเทศเกาหลีใต้ เป็นเมืองที่มีพื้นที่เพาะปลูกมากกว่าเมืองหรืออำเภอใดๆในจังหวัดคย็องกี รถไฟใต้ดินโซล สาย 1ผ่านเมืองฮวาซ็องที่สถานีบย็องจ็อม
ภูมิอากาศ.
เมืองฮวาซ็องตั้งอยู่ทางภาคตะวันตกของคาบสมุทรเกาหลี ในฤดูหนาวมีอุณหภูมิต่ำโดยเฉพาะบริเวณพื้นที่ติดกับบริเวณอ่าวเนื่องมาจากตั้งอยู่บริเวณพื้นที่ราบต่ำและใกล้กับทะเลเหลือง (ทะเลตะวันตก) บริเวณที่มีน้ำไม่ลึก และโดยเฉพาะลมไซบีเรียพัดโดยตรงเข้าสู่พื้นที่ราบทางทิศตะวันตกของคาบสมุทรเกาหลี ทำให้บริเวณเหล่านี้ในหลายพื้นที่มีอากศหนาวเย็นกว่าพื้นที่อื่นๆ
ประชากร.
เมืองฮวาซ็องมีประชากรทั้งหมด 535,021 คน มีผู้อยู่อาศัยประมาณ 186,966 หลังคาเรือน โดยมีชาวต่างชาติอากาศอยู่ประมาณ 5% มีประชากรประมาณ 2.8 คนต่อ 1 หลังคาเรือน พื้นที่เกือบทุกส่วนของเมืองจะมีประชากรชายมากกว่าประชากรหญิงยกเว้นในแขวงบย็องจ็อม 2, แขวงดงทัน 2 และแขวงดงทัน 3
การแบ่งเขตการปกครอง 
เมืองฮวาซ็องแบ่งการปกครองออกเป็น 3 "อึบ" (ตำบล) , 10 "มย็อน" (เขตการปกครองท้องถิ่น), 10 "ทง" (แขวง) แต่ละตำบลและเขตการปกครองท้องถิ่นก็แบ่งการปกครองออกเป็น "รี" (หมู่บ้าน)
ยูนิเวอร์แซลสตูดิโอส์.
ในวันที่ 27 พฤศจิกายน พ.ศ. 2550 เมืองนี้ได้ถูกเลือกให้เป็นที่ตั้งของยูนิเวอร์แซลสตูดิโอส์เกาหลีใต้ มีกำหนดที่จะเปิดดำเนินการในปี พ.ศ. 2559 ซึ่งจะกลายเป็นสวนสนุกยูนิเวอร์แซลสตูดิโอส์ที่ใหญ่ที่สุดในโลก ซึ่งใหญ่กว่ายูนิเวอร์แซลสตูดิโอส์อีก 4 แห่งรวมกัน ด้วยเงินลงทุนสร้างสวนสนุกกว่า $3.1 พันล้านดอลลาร์สหรัฐ คาดว่าจะทำให้เกิดการสร้างงานกว่า 58,000 ตำแหน่ง
ผลิตภัณฑ์ท้องถิ่น.
ผลิตภัณฑ์พิเศษส่วนใหญ่ที่ขายในเมืองฮวาซ็องมีลักษณะเฉพาะตัวที่แตกต่างจากพื้นที่อื่นของจังหวัดคย็องกี โดยเฉพาะผลิตภัณฑ์ที่เริ่มมีอย่างเพิ่มขึ้นตจากน้ำผึ้งไปจนถึงสมุนไพร ยิ่งไปกว่านั้นผลิตภัณฑ์จากนมและเนื้อก็ถือว่าเป็นผลิตภัณฑ์ที่มีชื่อเสียงของท้องถิ่น และฮันกวา ขนมที่มีชื่อเสียงมีให้เลือกซื้อมากมายโดยบริษัทท้องถิ่นที่มีความเชี่ยวชาญในการทำ
อึยวัง

อึยวัง  เป็นเมืองในจังหวัดคย็องกี ประเทศเกาหลีใต้ เป็นหนึ่งในเมืองบริวารวงแหวนรอบโซลอยู่ในภูมิภาคเขตเมืองหลวงโซล โดยตั้งอยู่ติดกับเมืองใหญ่อย่างอันยัง 
การคมนาคมขนส่งระบบรางถือว่าเป็นหัวใจสำคัญของอึยวัง ซึ่งเมืองนี้เป็นที่ตั้งของพิพิธภัณฑ์รถไฟและวิทยาลัยรถไฟแห่งชาติเกาหลี และยังรองรับรถไฟใต้ดินโซล สาย 1 และรถไฟสายคย็องบูที่ผ่านเมืองนี้ สถานีปลายทางของกลุ่มบริษัทฮันจิน (กลุ่มบริษัทแชบ็อลขนส่งทางเรือ) ก็ตั้งอยู่ที่อึยวัง 
ลักษณะของเมือง.
อึยวังเป็นเมืองที่รองรับการขยายตัวของเมืองอันยัง หลายแขวงของเมืองเชื่อมต่อกับคุนโพและซูว็อน ทั้งเรือนจำอันยางซึ่งตั้งอยู่นอกเมืองอันยัง ตั้งอยู่ใกล้กับแขตของแขวงโอจ็อนของอึยวัง โดยทั่วไปเมืองอึยวังเป็นเมืองที่เงียบ, สงบและสวยงาม มีป่าและภูเขามากมายตั้งอยู่บริเวณรอบเมือง อีกทั้งถนนหลวงหมายเลข 1 และทางพิเศษวงแหวนโซล ก็วิ่งผ่านอึยวังทำให้ที่นี่เป็นจุดศูนย์กลางการคมนาคมที่สำคัญอีกแห่งหนึ่งของประเทศ แขวงโคช็อนประกอบไปด้วยพื้นที่สำคัญของเมืองเช่น ศาลาว่าการ, หอสมุดกลาง, ศูนย์สวัสดิการสังคมผู้สูงอายุ, สาธารณสุข, และแหล่งรวมวัยรุ่น เมืองอึยวังยังเป็นที่ตั้งของบริษัทขนาดใหญ่มากมายเช่น แฮแท, อุตสาหกรรมแชอิล (บริษัทในเครือของกลุ่มซัมซุง) และบริษัทเกี่ยวกับการขนส่งและการค้าขายอีกมากมาย
การแบ่งเขตการปกครอง.
ปัจจุบันเมืองอึยวังแบ่งการปกครองออกเป็น 6 แขวง ประกอบไปด้วย
จอห์น เวอร์โก

จอห์น เวอร์โก  เกิดเมื่อวันที่ 3 มีนาคม ค.ศ. 1946 เป็นผู้บรรยายสนุกเกอร์และอดีตนักสนุกเกอร์ชาวอังกฤษ
เขาเป็นที่รู้จักกันดีในการตะโกนคำว่า "Where's the cueball going?" (ลูกขาวไปไหน?) ในระหว่างการบรรยายของเขา เมื่อใดก็ตามที่ลูกขาวเสี่ยงที่จะเป็นลูกขาวเปลี่ยน
จอห์น แพร์รอต

จอห์น แพร์รอต  เกิดเมื่อวันที่ 11 พฤษภาคม ค.ศ. 1964 เป็นอดีตนักสนุกเกอร์อาชีพชาวอังกฤษและผู้จัดรายการโทรทัศน์
แพร์รอตคว้าแชมป์เวิลด์สนุกเกอร์แชมเปียนชิปในปี 1991 โดยเอาชนะ จิมมี ไวต์ ในรอบสุดท้าย สองปีก่อนแพ้ให้กับ สตีฟ เดวิส ด้วย 3–18 เฟรม เป็นการพ่ายแพ้ในรอบสุดท้ายที่หนักสุด เขาชนะไวต์อีกครั้งในรายการยูเคแชมเปียนชิปในปีนั้นและเป็นหนึ่งผู้เล่นที่ห้าที่ได้คว้าแชมป์ถึงสองรายการในปีเดียวกัน เขาได้ขึ้นอันดับสองของโลกในช่วงสามฤดูกาล เป็นหนึ่งในผู้เล่นจากหลายคนที่ทำเซนจูรีเบรกมากกว่า 200 ครั้ง ในอาชีพของเขา
มดสีเงินสะฮารา

มดสีเงินสะฮารา หรือ มดสีเงิน (ชื่อวิทยาศาสตร์: "Cataglyphis bombycinus") เป็นมดชนิดหนึ่ง อาศัยและแพร่กระจายพันธุ์อยู่เฉพาะในทะเลทรายสะฮารา ในทวีปแอฟริกา
มดสีเงินสะฮารา มีจุดเด่นคือ มีลำตัวสะท้อนแสงสีเงินแวววาว อาศัยทำรังโดยขุดโพรงอยู่ใต้พื้นทรายของทะเลทรายสะฮารา เป็นมดนักล่าหาอาหารเช่นเดียวกับมดชนิดอื่น ๆ หรือ กินแมลงที่ตายจากความร้อน แต่ก็ตกเป็นอาหารของสัตว์อื่นที่ใหญ่กว่าด้วย เช่น กิ้งก่า มดสีเงินสะฮารามีความสามารถพิเศษ คือ สามารถทนความร้อนในช่วงเวลากลางวันของทะเลทรายสะฮาราได้สูงถึง 53 องศาเซลเซียส ซึ่งเป็นอุณหภูมิที่ไม่มีสัตว์ชนิดใดจะทนทานได้ แต่กระนั้นก็สามารถที่จะทนได้นานเพียง 10 นาทีเท่านั้น อีกทั้งยังมีความสามารถในการวิ่งที่เร็วมากอีกด้วย โดยทำความเร็วได้ถึงวินาทีละครึ่งเมตร หากเปรียบเทียบสัดส่วนกับมนุษย์แล้วจะเท่ากับว่า มดสีเงินสะฮาราวิ่งได้เร็วถึง 280 ไมล์/ชั่วโมง นับว่าเป็นสัตว์ที่มีความเร็วที่สุดในโลก
การจำแนก.
แบ่งออกเป็นชนิดย่อยได้ 3 ชนิด
คงไม่ทัน

"คงไม่ทัน" เป็นซิงเกิลแรกของ รังสรรค์ ปัญญาเรือน ผู้ชนะการแข่งขันเดอะวอยซ์ไทยแลนด์ ซีซั่นที่ 2 ประพันธ์เนื้อร้องและแต่งทำนองโดย รังสรรค์ ปัญญาเรือน และเรียบเรียงโดย รังสรรค์ ปัญญาเรือน และโกมล บุญเพียรผล ออกจำหน่ายครั้งแรกในวันที่ 30 มกราคม พ.ศ. 2557 และมิวสิกวีดีโอกำกับมิวสิกวีดีโอโดย ณัฐวุฒิ อยู่ผาสุข เผยแพร่ครั้งแรกในวันที่ 26 กุมภาพันธ์ พ.ศ. 2557
เนื้อหาของเพลง.
เนื้อหาของเพลงนี้ ได้เล่าถึงความรักของคนสองคน ที่เมื่อวันเวลาเปลี่ยนไปกลับทำให้สิ่งที่เคยหวังไว้เปลี่ยนแปลง เพราะเธอได้เดินจากไป แต่สุดท้ายชีวิตคนเราก็ต้องเดินไปข้างหน้า จึงไม่สามารถหยุดเวลา รอให้เธอกลับมาอีกครั้งได้
การตอบรับ.
เพลง "คงไม่ทัน" ได้ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 เมษายน พ.ศ. 2557 และอันดับสูงสุดที่ 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 31 มีนาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยูทูบได้จัดอันดับคลิปวิดีโอที่ยอดนิยมมากที่สุดของคนไทยในปี 2014 โดยวัดผลจากยอดวิวสูงที่สุด คลิปเอ็มวี คงไม่ทัน ฉบับเนื้อร้องอย่างเป็นทางการติดอันดับ 1 ของการจัดอันดับครั้งนี้
บุญคุณปูดำ

"บุญคุณปูดำ" เป็นซิงเกิลของวงดนตรีนูโว จากอัลบั้ม "บุญคุณปูดำ" (2533) ประพันธ์เนื้อร้องโดย อรรณพ จันสุตะ ทำนองโดย สมชาย กฤษณะเศรณี ออกจำหน่ายในเดือน กุมภาพันธ์ พ.ศ. 2533
เวอร์ชันคัฟเวอร์.
เวอร์ชันแฮงแมน.
ในปี พ.ศ. 2552 เพลง "บุญคุณปูดำ" ถูกขับร้องใหม่โดยวงแฮงแมน เรียบเรียงโดย แฮงแมน ออกจำหน่ายในวันที่ 26 มิถุนายน พ.ศ. 2552 โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
และได้รับรางวัลแชนแนลวีไทยแลนด์มิวสิกวิดีโออวอร์ดส ในงานแชนแนลวีไทยแลนด์ มิวสิกวิดีโอ อวอร์ด 2009 ครั้งที่ 6 ไทยประดิษฐ์ สาขารางวัล มิวสิกวิดีโอกำกับศิลป์ยอดเยี่ยม โดย ประพัฒน์ คูศิริวานิชกร
เหลียง เหวินปั๋ว

เหลียง เหวินปั๋ว  เกิดเมื่อวันที่ 5 มีนาคม ค.ศ. 1987 เป็นนักสนุกเกอร์อาชีพชาวจีน เขาเป็นผู้เล่นมือซ้ายอันดับ 3 ของจีนตามหลัง ติง จวิ้นฮุย และ เซียว กั๋วตง เหลียงอาศัยอยู่ในโกรฟสนุกเกอร์อะคาเดมี (Grove Snooker Academy) ในเมื่องรอมฟอร์ด สหราชอาณาจักร
เซียว กั๋วต้ง

เซียว กั๋วต้ง  เกิดเมื่อวันที่ 10 กุมภาพันธ์ ค.ศ. 1989 เป็นนักสนุกเกอร์อาชีพชาวจีน ได้เทิร์นโปรในปี 2007 หลังจากได้แชมป์เอเชียนอายุต่ำกว่า 21 ปี
จังหวัดโฆรอซอนเหนือ

จังหวัดโฆรอซอนเหนือ  เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน บอจนอร์ดเป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5
โฆรอซอนเหนือ เป็นหนึ่งในสามจังหวัดที่ถูกสร้างแบ่งออกจาก โฆรอซอน ในปี 2004
ไมโครเวฟ (เพลงอารักษ์ อมรศุภศิริ)

"ไมโครเวฟ" เป็นเพลงซิงเกิลของ เป้ อารักษ์ อมรศุภศิริ ในปี พ.ศ. 2556 จากอัลบั้ม "อารักษ์ & เดอะปีศาจแบนด์" ผลิตออกจำหน่ายเมื่อวันที่ 24 เมษายน พ.ศ. 2556
เนื้อหาของเพลงเกี่ยวกับเมื่อ "ไมโครเวฟ" เครื่องใช้ไฟฟ้าในครัวเรือนที่สามารถอุ่นอ­าหารอะไรก็ได้ที่เราอยากทานให้พร้อมเข้าปา­กได้เพียงชั่วพริบตาถูกนำมาเปรียบกับ "ความรัก" จากคำสอนของพี่สาวที่แสนดี ... สูตรสำเร็จของ "ความรัก" จาก "เป้" จึงชัดเจนขึ้น เพราะเราไม่สามารถนำ "ความรัก" เข้า "ไมโครเวฟ" อุ่นแล้วทานได้เลย
มิวสิควิดีโอนี้กำกับโดย จอห์น - กิตติธัช ตั้งศิริกิจ เป็นเพลงรักแนวคิดสุดเก๋ โดยมี เป้ - อารักษ์ อมรศุภศิริ และ "เพชร" นาระ เอื้อทวีกุล (รัตนารัตน์ เอื้อทวีกุล) มาร่วมถ่ายทอดวงจรความรักของคน 2 คนผ่านมุมมองความรักในแบบ "ไมโครเวฟ"
การตอบรับ.
เพลง "ไมโครเวฟ" ได้ติดอันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระแม่ศีตลาเทวี

พระแม่ศีตลาเทวี (IAST: śītalā) เป็นเทวีในศาสนาฮินดูที่นิยมบูชาทั่วอนุทวีปอินเดีย โดยเฉพาะในอินเดียภาคเหนือ และทรงมีลักษณะคล้ายคลึงกับพระแม่มารีอัมมันในอินเดียใต้
เทวตำนาน.
พระแม่ทุรคาได้แบ่งภาคมากำเนิดเป็นธิดาของฤาษีกาตยายนะ (เทวนาครี: कात्यायन ; อังกฤษ: Katyayana) มีนามว่า"กาตยายนี" (เทวนาครี: कात्यायनी ; อังกฤษ: Katyayani) อันเป็นอวตารปางที่6ของพระแม่ทุรคาในนวทุรคาทั้ง9 ครั้งหนึ่งมีอสูรตนหนึ่งชื่อ ชวาราสุระ หรือ ชวาราสูร (เทวนาครี: ज्वारासुर ; อังกฤษ: Jwarasura) ได้ปรากฏตัวขึ้นแล้วทำให้เกิดโรคระบาดแก่ผู้คนไปทั่ว พระนางกาตยายนีทรงทราบเรื่องจึงส่งพระสหายของพระนางที่เป็นเด็กมีนามว่า พฏุกะ(เทวนาครี: बटुक ; อังกฤษ: Batuka) ออกไปจัดการชวาราสูร แต่เขาก็ปราชัยและสลบไป จากนั้นก็เกิดพายุขึ้นตรงที่พฏุกะนอนสลบอยู่ แล้วมีบุรุษผู้หนึ่งมีรูปลักษณ์ที่น่ากลัว มีผิวสีดำ นุ่งห่มหนังสัตว์ มีสามเนตร สี่กร ร่างกายสูงใหญ่ มีนามว่า"กาลไภรวะ"(เทวนาครี: कालभैरव ; อังกฤษ: Kaal Bhairava)ได้ปรากฏพระองค์ขึ้นแล้วต่อสู้กับชวาราสูรและก็สามารถสังหารชวาราสูรได้สำเร็จ แต่ก่อนที่ชวาราสูรจะสิ้นใจ เขาได้กล่าวว่าถึงแม้พระกาลไภรวะจะสังหารตนได้ แต่โรคระบาดก็ยังคงอยู่ในโลกต่อไปไม่สิ้นสุด พระกาลไภรวะรีบนำข่าวนี้ไปบอกพระนางกาตยายนี พระนางจึงปรากฏพระองค์ในรูปของพระแม่ศีตลา แล้วทำการปัดเป่าโรคภัยไข้เจ็บและสิ่งชั่วร้ายของมนุษย์บนโลกให้หมดสิ้นไป จนมนุษย์หวนกลับมามีสุขภาพดีอีกครั้ง